গত বুধবার প্রতিষ্ঠানটির ওয়েবসাইটে এ প্রতিবেদন প্রকাশিত হয়। তিন কোটি ডলার (প্রায় আড়াইশ কোটি টাকা; ১ ডলার = ৮০ টাকা ধরে) বা এর বেশি সম্পদ রয়েছে এমন ধনীদের হিসাবে দেশগুলোর তালিকাটি করেছে ওয়েলথ-এক্স। এই সম্পদশালীদের ‘আল্ট্রা হাইনেট ওর্থ (ইউএইচএনডব্লিউ) পপুলেশন’ বা ‘উচ্চমাত্রার সম্পদশালী’ হিসেবে অভিহিত করেছে প্রতিষ্ঠানটি। এটি তাদের এ বিষয়ে ষষ্ঠ প্রতিবেদন। এতে ২০১২ থেকে ২০১৭ সময়কালে ব্যক্তিপর্যায়ে সম্পদের হিসাব করা হয়েছে।